**ஐபாட் 2** (iPad 2) என்பது ஆப்பிள் இன்க் நிறுவனத்தினால் வடிவமைக்கப்பட்டு, விற்பனை செய்யப்படும் பட்டிகைக் கணனி ஆகும். முதல் ஐபாட் உடன் ஒப்பிடும் போது ஐபாட் வரிசையின் இரண்டாவதான இந்த பட்டிகைக் கணனி இரட்டை கோர் ஏ 5 செயலியுடன் இலகுவான கட்டமைப்பை கொண்டது. பேஸ்டைம் காணொளி அழைப்புகளுக்காக விஜிஏ முன் புகைப்பட கருவியையும், 720பி பின்புற புகைப்பட கருவியையும் கொண்டதாக வடிவமைக்கப்பட்டது. இந்த சாதனம் 16 ஜிபி, 32 ஜிபி, 64 ஜிபி ஆகிய மாறுபட்ட சேமிப்பு திறன்களிலும், ஒய்-பை அல்லது ஒய்-பை மற்றும் செல்லிடம் ஆகிய மாறுப்பட்ட இணைப்புகளிலும் கிடைக்கின்றது. அனைத்து விதமான ஐபாட்களும் கறுப்பு, வெள்ளை ஆகிய முன் வண்ணத்தில் கிடைத்தது. இந்த சாதனம் 2011 ஆம் ஆண்டில் மார்ச்சில் வெளியிடப்பட்டது.

2012 ஆம் ஆண்டு மார்ச் இல் ஐபாடின் 3 வது தலைமுறை வெளியானதும் இரண்டு இணைப்பு விருப்பங்களுடனும், இரண்டு முன் வண்ண விருப்பங்களுடன் 16 ஜிபி சேமிப்புத்திறனைக் கொண்ட ஐபாட்கள் மட்டுமே கிடைத்தது.

இந்த சாதனம் பல்வேறு வலைப்பதிவுகள் மற்றும் வெளியீடுகளிலிருந்து நேர்மறையான வரவேற்பைப் பெற்றது. புதிய ஆப்பிள் ஏ 5சிப் போன்ற வன்பொருள் மேம்பாட்டிற்காக பாராட்டப்பட்டாலும், ஐபாட் 2 மற்றும் ஐஓஎஸ் மீதான மென்பொருள் கட்டுப்பாடு பொதுவாக பல்வேறு தொழில்நுட்ப வர்ணனையாளர்களிடமிருந்து விமர்சனங்களை பெற்றது. இந்த சாதனம் அதன் முதல் மாத விற்பனையில் 2.4–2.6 மில்லியனும், 2011 ஆம் ஆண்டின் மூன்றாம் காலாண்டில் 11.12 மில்லிய 2011 மூன்றாம் காலாண்டிலும் விற்கப்பட்டது.

வெளியீடு
--------

2011 ஆம் ஆண்டு மார்ச் 2 அன்று ஒரு ஊடக நிகழ்வுக்காக ஆப்பிள் நிறுவனம் 2011 பிப்ரவரி 23 அன்று பத்திரிகையாளர்களுக்கு அழைப்பிதழ்களை அனுப்பியது. 2011  மார்ச் 2 அன்று ஆப்பிள் நிறுவன நிர்வாக அதிகாரி ஸ்டீவ் ஜாப்ஸ் மருத்துவத்துவ விடுமுறையில் இருந்த போதிலும் யெர்ப புவனா சென்டர் ஃபார் ஆர்ட்ஸில் ஐபாட் 2 ஐ வெளியிட்டார்.

மார்ச் 11 இல் ஆப்பிள் நிறுவனம் தனது வலைத்தளத்திலும், அதன் அமெரிக்க விற்பனை நிலையங்களிலும் உள்ளூர் நேரப்படி மாலை 5 மணிக்கு ஐபாட் 2 ஐ விற்பனை செய்யத் தொடங்கியது. நியூயார்க் போன்ற முக்கிய நகரங்களில் உள்ள பல விற்பனை நிலையங்களில் சில மணி நேரத்தில் விற்கப்பட்டன.

ஆத்திரேலியா, ஆஸ்திரியா, பெல்ஜியம், கனடா, செக் குடியரசு, டென்மார்க், பின்லாந்து, பிரான்ஸ், ஜெர்மனி, கிரீஸ், ஐஸ்லாந்து, இத்தாலி, அயர்லாந்து, ஹங்கேரி, லக்சம்பர்க், மெக்ஸிகோ, நெதர்லாந்து, நியூசிலாந்து, நோர்வே, போலந்து, போர்த்துகல், எசுப்பானியா, சுவீடன், சுவிட்சர்லாந்து மற்றும் ஐக்கிய இராச்சியம் ஆகிய நாடுகளில் ஐபாட் 2 மார்ச் 25, 2011 அன்று சர்வதேச அளவில் வெளியிடப்பட்டது.

மார்ச் 11, 2011 அன்று நாட்டைத் தாக்கிய பூகம்பம் மற்றும் சுனாமி காரணமாக ஜப்பானுக்கான வெளியீட்டுத் திகதி ஏப்ரல் 29, 2011 வரை ஒத்திவைக்கப்பட்டது. ஐபாட் 2 பின்னர் ஏப்ரல் 29, 2011 அன்று ஹாங்காங், தென் கொரியா, சிங்கப்பூர், பிலிப்பைன்ஸ், மலேசியா மற்றும் ஜப்பான் உள்ளிட்ட பிற நாடுகளில் வெளியிடப்பட்டது. 2011 ஆம் ஆண்டு மே 6 மற்றும் 27 ஆகிய திகதிகளில் சீனா, எஸ்டோனியா, தாய்லாந்து, பிரேசில் தைவான் மற்றும் உருசியா ஆகிய நாடுகளில் வெளியிடப்பட்டது.

மூன்றாம் தலைமுறை ஐபாட் அறிமுகப்படுத்தப்பட்ட பின்னர், 32 மற்றும் 64 ஜிபி சாதனங்கள் வெளியிடுவது மார்ச் 7, 2012 அன்று நிறுத்தப்பட்டன. 16 ஜிபி வைஃபை மற்றும் 16 ஜிபி வைஃபை + 3 ஜி மாடல்கள் மார்ச் 18, 2014 அன்று நிறுத்தப்பட்டன.

### புகார்கள்

சில ஐபாட் 2 பயனர்கள் iOS 8 ஐ இயக்கும் போது செயல்திறன் சிக்கல்களுக்காக புகாரளித்தனர். IOS 8.1.1 புதுப்பிப்பில் ஐபாட் 2 மற்றும் ஐபோன் 4 எஸ் ஆகியவற்றில் ஆப்பிள் செயல்திறனை மேம்படுத்தியது. இருப்பினும் இந்த 2 சாதனங்களும் அவற்றுக்கு பிறகு வெளிவந்த சாதனங்களைப் போல வேகமாக இயங்கவில்லை.

வணிக வரவேற்பு
-------------

வெளியீட்டின் முதல் வார இறுதியில், ஒரு மில்லியனுக்கும் அதிகமாக இந்த சாதனங்கள் விற்கப்பட்டன. வெளியான முதல் இரண்டு வாரங்களில் சுமார் 12,000 ஐபாட்கள் ஏல தளமான ஈபேயில் விற்கப்பட்டன. ஐபோன் 4 எஸ் வெளியிடப்பட்டபோது ​​மூன்றாம் தலைமுறை ஐபாட் பற்றிய வதந்திகள் ஐபாட் 2 விற்பனையில் சரிவை ஏற்படுத்தின. 2011 ஆம் ஆண்டின் நான்காம் காலாண்டில் வெளியிடப்பட்ட அதிகாரப்பூர்வ புள்ளிவிவரங்களின் படி மூன்றாம் காலாண்டில் 11.4 மில்லியன் ஐபாட்கள் விற்கப்பட்டன.

சான்றுகள்
---------

1. ↑  "Apple's Trend Away From Tinkering - Slashdot". *apple.slashdot.org* (ஆங்கிலம்). 2019-11-07 அன்று பார்க்கப்பட்டது.
2. ↑  Jordan, Patrick (2011-10-18). "iPad Sales Numbers for Q4 2011 Announced by Apple". *iPad Insight* (ஆங்கிலம்). 2021-03-05 அன்று மூலம் பரணிடப்பட்டது. 2019-11-07 அன்று பார்க்கப்பட்டது.
3. ↑  "iPad 2 Could Be Unveiled March 2". *PCWorld* (ஆங்கிலம்). 2011-02-23. 2019-11-07 அன்று பார்க்கப்பட்டது.
4. ↑  "Apple Says Steve Jobs Will Take a New Medical Leave".
5. ↑  "iPad Wi-Fi (Original/1st Gen) 16, 32, 64 GB Specs (A1219, MB292LL/A\*, 2311, iPad1,1): EveryiPad.com". *everymac.com*. 2019-11-07 அன்று பார்க்கப்பட்டது.
6. ↑  "Apple's iPad 2 Chalks Up Strong Sales in Weekend Debut".
7. ↑  Moren, Dan; Macworld | (2011-03-22). "Apple confirms international iPad 2 launch on March 25". *Macworld* (ஆங்கிலம்). 2019-11-07 அன்று பார்க்கப்பட்டது.
8. ↑  Tuesday, AppleInsider Staff; March 22; 2011; PT, 05:30 am. "Apple to sell iPad 2 in 25 more countries at 5 p.m. local time on Friday". *AppleInsider* (ஆங்கிலம்). 2019-11-07 அன்று பார்க்கப்பட்டது.
9. ↑  Banks, Emily. "Apple Delays iPad 2 Launch in Japan". *Mashable* (ஆங்கிலம்). 2019-11-07 அன்று பார்க்கப்பட்டது.
10. ↑  "New iPad vs. iPad 2: Which is the Better Deal?". *PCWorld* (ஆங்கிலம்). 2012-03-30. 2019-11-07 அன்று பார்க்கப்பட்டது.
11. ↑  "Apple iPad 2 sales seen clearing 1 million units". 2015-09-24 அன்று மூலம் பரணிடப்பட்டது. Unknown parameter `|=` ignored (உதவி)
12. ↑  "Topic: apple articles on Engadget". *Engadget* (ஆங்கிலம்). 2019-11-07 அன்று பார்க்கப்பட்டது.
13. ↑  Jordan, Patrick (2011-10-18). "iPad Sales Numbers for Q4 2011 Announced by Apple". *iPad Insight* (ஆங்கிலம்). 2021-03-05 அன்று மூலம் பரணிடப்பட்டது. 2019-11-07 அன்று பார்க்கப்பட்டது.